ઓટો ડેસ્કઃ ભારતની બીજા નંબરની સૌથી વધુ સેલિંગ ધરાવતી કાર નિર્માતા કંપની હ્યુન્ડાઇ પોતાની લોકપ્રિય કાર સેન્ટ્રોને રિલોન્ચ કરવા જઇ રહી છે. મળતી માહિતી અનુસાર આ કારને દિવાળીની આસપાસ ઓગસ્ટમાં લોન્ચ કરવામાં આવી શકે છે. કંપનીએ આ કારને પહેલાં કરતા વધુ સારી બનાવી રહી છે. કારમાં મેજર ચેન્જ અને અપગ્રેડ કરવામાં આવ્યા છે. નવી સેન્ટ્રોમાં ડિઝાઇન, ઇન્ટિરિયર નવું હશે અને વિરાયટીથી ભરપૂર ફીચર્સ આપવામાં આવશે. હ્યુન્ડાઇએ જ્યારે સેન્ટ્રોને લોન્ચ કરી હતી ત્યારે કોમ્પેક્ટ હેચબેક સેગ્મેન્ટમાં આ કારે ધૂમ મચાવી દીધી હતી. તેની લોકપ્રિયતા તેના સેલિંગ આંકડા પરથી જાણી શકાતું હતું. હવે જ્યારે આ નવી સેન્ટ્રો લોન્ચ થશે ત્યારે તે ઇઓન અને ગ્રાન્ડ આઇ10ની વચ્ચે સ્થાન મેળવશે. એવુ પણ માનવામાં આવી રહ્યું છે કે આ કાર આઇ10ને રિપ્લેસ કરી શકે છે.